LIETUVOS RESPUBLIKOS SEIMAS

N U T A R I M A S

DĖL LIETUVOS BANKO STATUTO DALINIO PAKEITIMO IR PAPILDYMO

Lietuvos Respublikos Seimas nutaria:

Iš dalies pakeisti ir papildyti Lietuvos Respublikos Aukščiausiosios Tarybos 1990 m. rugsėjo 4 d. nutarimu Nr. I-522 patvirtintą Lietuvos banko statutą (Žin., 1990, Nr. 27-636; 1992, Nr. 24-709):

1. 13 punktą išdėstyti taip:

„Lietuvos banko valdybai vadovauja jos pirmininkas, kurį penkeriems metams skiria ir atleidžia Lietuvos Respublikos Seimas Respublikos Prezidento teikimu.“

2. Po 13 punkto įrašyti tokį 14 punktą:

„14. Lietuvos banko valdybos pirmininko pavaduotojus ir valdybos narius penkeriems metams skiria ir atleidžia Respublikos Prezidentas Lietuvos banko valdybos pirmininko teikimu.“

3. 1, 3, 35 punktuose vietoj žodžių „Aukščiausioji Taryba“ įrašyti žodį „Seimas“.

4. 20 punkte vietoj žodžių „Aukščiausiosios Tarybos Prezidiumui“ įrašyti žodį „Seimui“.

5. 20 punkto antrąją dalį išdėstyti taip:

„Revizijų skyriaus viršininką penkeriems metams skiria ir atleidžia Lietuvos Respublikos Seimas Lietuvos banko valdybos teikimu.“

LIETUVOS RESPUBLIKOS

SEIMO PIRMININKAS	ČESLOVAS JURŠĖNAS

Vilnius, 1993 m. gegužės 11 d.

Nr. I-150